**ΔΕΛΤΙΟ ΤΥΠΟΥ**

**Μετά από αναφορά της Ζέττας Μ. Μακρή, πρόθεση του Υπουργείου Ναυτιλίας και Νησιωτικής Πολιτικής η άμεση εξέταση και αξιολόγηση ενστάσεων για τη διαμόρφωση και οριστικοποίηση του νέου Π.Δ. που αφορά στις σχολές ναυαγοσωστικής.**

Η αρμόδια Διεύθυνση Λιμενικής Αστυνομίας του Υπουργείου Ναυτιλίας και Νησιωτικής Πολιτικής έχει δρομολογήσει την εξέταση και αξιολόγηση των τεθέντων από τον Δήμο Ζαγοράς - Μουρεσίου ενστάσεων επί των διατάξεων του άρθρου 7 του σχεδίου του Προεδρικού Διατάγματος σχετικά με τις Σχολές ναυαγοσωστικής εκπαίδευσης. Η διαβεβαίωση της πρόθεσης προέρχεται από τον Υπουργό Ναυτιλίας και Νησιωτικής Πολιτικής, κ. Γ. Πλακιωτάκη, που απάντησε ανάλογα στην από 14-11-2019 κοινοβουλευτική αναφορά της κ. Ζέττας Μ. Μακρή, Βουλευτή Ν. Μαγνησίας. Ειδικότερα, η επεξεργασία των σχολίων των σχετικών με τη χορήγηση άδειας ναυαγοσώστη και την υποχρεωτική πρόσληψη ναυαγοσώστη σε οργανωμένες ή μη παραλίες, βρίσκεται υπό διαμόρφωση προκειμένου, το ταχύτερο δυνατό να οριστικοποιηθεί το σχέδιο του ως άνω Προεδρικού Διατάγματος και να αποφευχθεί ενδεχόμενος κίνδυνος υποβάθμισης του τουριστικού προϊόντος, μεταξύ άλλων, και του Δήμου Ζαγοράς - Μουρεσίου.